google/wiki40b huggingface dataset:
रचना अग्रवाल

रचना अग्रवाल हिंदी की एक कवियत्री और लेखिका हैँ तथा कविता, कहानी , गीत , संस्मरण , यात्रावत आदि सभी विधाओँ मेँ हस्तक्षेप रखती हैँ। सामाजिक अन्याय के प्रति आक्रोश तथा सरल सहज भाषा शैली इनकी रचनाओँ की प्रमुख विशेषता है।
कार्यक्षेत्र
कवियत्री , लेखिका
राष्ट्रीयता
भारतीय
भाषा
हिंदी
शिक्षा
एम॰ए बी॰एड
विधा
गद्य और पद्य

प्रारम्भिक जीवन

रचना अग्रवाल का जन्म 24 फरवरी को उत्तरप्रदेश के हापुड़ जिले पिलखुवा शहर मेँ हुआ। वो बचपन से ही कुशाग्र बुद्धि , मृदुभाषी , और बहुमुखी प्रतिभा की धनी थीँ। इनके पिता एक गणित शिक्षक थे तथा बेहद विनम्र , मृदुभाषी , पुस्तक प्रेमी और प्रकांड विद्वान थे। इनकी माता एक गृहणी तथा एक बड़े भाई है जो गणित शिक्षक हैँ। पिता के प्रोत्साहन के कारण ही बचपन से ही रचना अग्रवाल को पुस्तकोँ से गहरा लगाव हो गया था। मात्र 10 वर्ष की उम्र मेँ उन्होँने अपनी पहली कविता लिखी जोकि एक बाल कविता थी बादल के उस पार । अपनी प्रारम्भिक शिक्षा पूर्ण करने के पशचात रचना अग्रवाल ने हापुड़ के एस॰एस॰वी पी॰जी कॉलेज से हिँदी विषय से एम॰ए और गाजियाबाद के एक प्रतिष्ठित कॉलेज से बी एड किया । माता के कठोर स्वभाव तथा रुढ़िवादिता के कारण बीच मेँ उनकी शिक्षा और लेखन कार्य मेँ थोड़ा व्यवधान उत्पन्न हुआ पर पिता के प्रोत्साहन और स्नेह की छाया मेँ वो निरन्तर आगे बड़ती रहीँ परन्तु 2014 मेँ पिता के अकस्मात निधन से उन्हेँ बहुत सदमा पहुँचा और वो अंदर से टूट गयीँ। लगभग दो साल बाद बड़े भाई के सहयोग और प्रेरणा से गम के अँधेरोँ से बाहर निकलकर उन्होँने एक बार फिर से लेखनी को थाम लिया और लिखना शुरु कर दिया। वर्तमान समय मेँ वो एक विद्यालय मेँ हिंदी शिक्षिका के पद पर कार्यरत हैँ। पुस्तकोँ के अलावा रचना अग्रवाल को संगीत और प्रकृति से भी बेहद लगाव है। उनकी कविताओँ मेँ प्रकृति का मनोहारी चित्रण मिलता है।
२२८२ ईसा पूर्व

२२८२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२८२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मनपुरा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मनपुरा उपजिला बांग्लादेश के दक्षिणी भाग में, बरिशाल विभाग के भोला जिले में स्थित है।
पिंक (फ़िल्म)

कहानी

तीन लडकिया मीनल अरोड़ा (तापसी पन्नू), फलक अली (कीर्ति कुल्हरी), एंड्रिया (एंड्रिया तारियांग) दिल्ली में एक साथ रहती है। तीनों अलग-अलग जगह नौकरी करती है। एक दिन तीनों किसी रॉक शो में जाती है जहाँ उनकी मुलाकात राजवीर (अंगद बेदी) और उसके दोस्तों से होती है। वह उन्हें किसी रिसॉर्ट में खाने का निमंत्रण देते हैं जिसे लड़कियाँ मान लेती है। वहाँ पर राजवीर मीनल के साथ उसके बार-बार मना करने पर भी उससे जबरदस्ती करता है। अंत में वो शराब के नशे में उसके सिर पर बोतल मार देती है जिससे वो घायल हो जाता है। इसके बाद तीनों लड़कियाँ वहाँ से भाग जाती हैं।
राजवीर के परिवार की राजनीति में गहरी दखल है। वो उनसे बदले लेने के चक्कर में पुलिस में शिकायत दर्ज करा देता है कि मीनल और उसकी दोस्त वेश्या हैं और उन्होंने उस पर जानलेवा हमला किया है। द्विध्रुवी विकार से ग्रस्त दीपक सहगल (अमिताभ बच्चन) उनकी तरफ से केस लड़ने के लिये तैयार होता है।
अदालत में राजवीर का वकील प्रशांत महरा (पीयूष मिश्रा) तीनों लड़कियों को वेश्या साबित करने की कोशिश करता है। मुख्य मुद्दा होता है कि लड़कियाँ का नैतिक चरित्र घटिया है और उन्होंने राजवीर से पैसे माँगे थे जिसको न देने पर उन्होंने उस पर हमला कर दिया। वही दीपक सहगल 'सहमति' को मुद्दा बनाता है। आगे के दिनों में तर्क की एक श्रृंखला चलती रहती है। आखिर टिप्पणी में दीपक कहता कि मीनल ने "नहीं" कहा था जो कोई शब्द नहीं है ये अपने आप में एक वाक्य है जिसको कोई स्पष्टीकरण की आवश्यकता नहीं है।
अंत में अदालत लड़कियों के पक्ष में फैसला सुनाती है। समापन क्रेडिट में वास्तव में रिज़ॉर्ट में क्या हुआ था दिखाया जाता है।

समीक्षाएँ

पिंक को बहुप्रतिक्षित सकारात्मक समीक्षाएँ मिली। वेबदुनिया के समय ताम्रकर ने 5 से 4 सितारे दिए और कहा "जरूरी नहीं है कि हर फिल्म मनोरंजन के लिए ही बनाई जाए। कुछ ऐसी फिल्में भी होती हैं जो अपनी शानदार स्क्रिप्ट और जोरदार अभिनय के कारण आपकी सोच को प्रभावित करती हैं, 'पिंक' भी ऐसी ही फिल्म है।" आज तक ने भी 4 सितारे दिए। नवभारत टाइम्स की मीना अय्यर ने 4.5 सितारे दिए। बीबीसी हिन्दी मयंक शेखर ने 4 सितारे दिए और कहा "पिंक हमें सोचने पर मजबूर करती है कि अब भी ज़्यादातर मर्द, औरतों के बारे में कैसी राय रखते हैं।." एबीपी न्यूज़ की पवन रेखा ने 4 सितारे देते हुए लिखा "फिल्म तीन कामकाजी लडकियों की कहानी के जरिये समाज को अपने गिरेबां में झांकने के लिए मजबूर करती है, ये पाठ पढ़ाने की कोशिश करती है कि मोमबत्ती औऱ तख्तियां ले सड़क पर आंदोलन करने से पहले अपनी सोच को बदलना ज्यादा जरूरी है।"
चौसठ रूसी कविताएँ

चौसठ रूसी कविताएँ हरिवंश राय बच्चन की एक कृति है।
खारून नदी

खारुन नदी शिवनाथ नदी की प्रमुख सहायक नदी है। यह शिवनाथ नदी में मिलकर महानदी की संपन्न जलराशि में भी अप्रत्यक्ष रूप से सहयोग करती है। दुर्ग जिले के गुरुर क्षेत्र से निकलने वाली यह नदी रायपुर तहसील की सीमा से बहती हुई सोमनाथ के पास शिवनाथ नदी में मिल जाती है। इसी जगह पर यह बेमेनय और बलौदाबाजार तहसील को अलग करती है। बलौदाबाजार के उत्तर में अरपा नदी, जो बिलासपुर जिले से निकलती है, शिवनाथ से आ मिलती है। हावड़ा नागपुर रेल लाइन इस खारुन नदी के ऊपर से गुजरती है। खारुन में एक शान्ति है जो देखने वालों को अपनी ओर खींचती हैं।
दारा तृतीय

दारा तृतीय या डेरियस तृतीय(ई.पू. ३३६-३३० ई.पू.) महान हख़ामनी राजवंश का अंतिम प्रसिद्ध राजा हुआ। वह बहादुर और दूष्ट प्रकृति का सुयोग्य व्यक्ति था। लेकिन उसे शांति से राज्य करने और अपनी शासकीय योग्यता दिखाने का अवसर न मिल सका। उसके दुर्भाग्य से मैसीडोनिया और यूनान की राजशक्ति, सिकंदर के नेतृत्व में बहुत प्रबल हो चली थी। फलत: दारा तृतीय पारसी साम्राज्य के समस्त साधनों और शक्तियों को बटोरकर भी सिकंदर को आक्रमणों से अपने साम्राज्य को बचाने में समर्थ न हो सका।
पारसीकों को अद्भुत यूरोपीय विजेता अलेक्जंडर ने ई.पू. ३३४ में ग्रानिकस (Granicus) के युद्ध में पराजित किया। दूसरे वर्ष ई.पू. ३३३ में इस्सस (Issus) के युद्ध में उसने दारा को बुरी तरह हराकर भागने पर विवश किया। ईरानियों की राजधानी पर्सीपोलिस जला दी गई (३३० ई.पू.)। इस पराजय ने दारा की शक्ति का तोड़कर पारसीक साम्राज्य की जड़ों को पूरी तरह हिला दिया। दारा ने अपने साम्राज्य को बचाने के लिए सिकंदर से फिर एक विशाल सेना लेकर आरवेला के पास गॉगमेला में (ई.पू. ३३१) युद्ध किया। इस बार भी वह बुरी तरह पराजित हुआ और उसे भाग जाना पड़ा। भगोड़े दारा को अंत में बैक्ट्रिया के क्षत्रप बेसुस (Bessus) ने मरवा डाला। महान पारसीक राजवंश के अंतिम महान राजा का यह दु:खद अंत था।
धुवाङ

जनसंख्या

नेपाल के २००१ का जनगणना अनुसार धुवाङ का जनसंख्या ३८६० है। इसमै पुरुष ४७% और महिला ५३% है।
एर्नाकुलम

विवरण

एर्नाकुलम केरल राज्य के मध्य में स्थित है। यह कोच्चि शहर के पूर्वी, मुख्यभूमि हिस्से को संदर्भित करता है। यह कोच्चि का सबसे शहरी भाग है। एरनाकुलम को केरल राज्य की वाणिज्यिक राजधानी कहा जाता है। केरल हाईकोर्ट, कोचिंग कॉरपोरेशन का कार्यालय और कोचीन स्टॉक एक्सचेंच यहाँ स्थित है। शहर मे कई मलयाली उद्यमियों के लिए इनक्यूबेटर के रूप मे काम किया है और केरल के एक प्रमुख वित्तीय और वाणिज्यिक केंद्र है।
त्रिऋषि सरोवर

'नैनीताल' के सम्बन्ध में एक और पौराणिक कथा प्रचलित है। 'स्कन्द पुराण' के मानस खण्ड में एक समय अत्रि, पुस्त्य और पुलह नाम के ॠषि गर्गाचल की ओर जा रहे थे। मार्ग में उन्हे#े#ं यह स्थान मिला। इस स्थान की रमणीयता मे वे मुग्ध हो गये परन्तु पानी के अभाव से उनका वहाँ टिकना (रुकना) और करना कठिन हो गया। परन्तु तीनों ॠषियों ने अपने - अपने त्रिशुलों से मानसरोवर का स्मरण कर धरती को खोदा। उनके इस प्रयास से तीन स्थानों पर जल धरती से फूट पड़ और यहाँ पर 'ताल' का निर्माण हो गया। इसलिए कुछ विद्वान इस ताल को 'त्रिॠषि सरोवर' के नाम से पुकारा जाना श्रेयस्कर समझते हैं।
कुछ लोगों का मानना हे कि इन तीन ॠषियों ने तीन स्थानों पर अलग - अलग तोलों का निर्माण किया था। नैनीताल, खुरपाताल और चाफी का मालवा ताल ही वे तीन ताल थे जिन्हें 'त्रिॠषि सरोवर' होने का गौरव प्राप्त है।
नैनीताल के ताल की कहानी चाहे जो भी हो, इस अंचल के लोग सदैव यहाँ नैना (नन्दा) देवी की पूजा - अर्चना के लिए आते रहते थे। कुमाऊँ की ऐतिहासिक घटनाएँ ऐसा रूप लेती रहीं कि सैकड़ों क्या हजारों वर्षों तक इस ताल की जानकारी बाहर के लोगों को न हो सकी। इसी बीच यह क्षेत्र घने जंगल के रूप में बढ़ता रहा। किसी का भी ध्यान ताल की सुन्दरता पर न जाकर राजनीतिक गतिविधियों से उलढा रहा। यह अंचल छोटे छोटे थोकदारों के अधीन होता रहा। नैनीताल के इस इलाके में भी थोकदार थे, जिनकी इस इलाके में काफी जमीनें और गाँव थे।
सन् १७९० से १८१५ तक का समय गढ़वाल और कुमाऊँ के लिए अत्यन्त कष्टकारी रहा है। इस समय इस अंचल में गोरखाओं का शासन था। गोरखों ने गढ़वाली तथा कुमाऊँनी लोगों पर काफी अत्याचार किए। उसी समय ब्रिटिश साम्राज्य निरन्तर बढ़ रहा था। सन् १८१५ में ब्रिटिश सेना ने बरेली और पीलीभीत की ओर से गोरखा सेना पर आक्रमण किया। गोरखा सेना पराजित हुई। ब्रिटिश शासन सन् १८१५ ई. के बाद इस अंचल में स्थापित हो गया। २७ अप्रैल १८१५ के अल्मोड़ा (लालमण्डी किले) पर ब्रिटिश झण्डा फहराया गया। अंग्रेज पर्वत - प्रेमी थे। पहाड़ों की ठण्डी जलवायु उनके लिए स्वास्थयवर्धक थी। इसलिए उन्होंने गढ़वाल - कुमाऊँ पर्वतीय अँचलों में सुन्दर - सुन्दर नगर बसाने शुरु किये। अल्मोड़ा, रानीखेत, मसूरी और लैन्सडाउन आदि नगर अंग्रेजों की ही इच्छा पर बनाए हुए नगर हैं।
सन् १८१५ ई. के बाद अंग्रेजों ने पहाड़ों पर अपना कब्जा करना शुरु कर दिया था। थोकदारों की सहायता से ही वे अपना साम्राज्य पहाड़ों पर सुदृढ़ कर रहे थे। नैनीताल इलाके के थोकदार सन् १८३९ ई. में ठाकुर नूरसिंह (नरसिंह) थे। इनकी जमींदारी इस सारे इलाके में फैली हुई थी। अल्मोड़ा उस समय अंग्रेजों की प्रिय सैरगाह थी। फिर भी अंग्रेज नये - नये स्थानों की खोज में इधर - उधर घूम रहे थे।
Amazing tour ot nanital
पिङ्गल

पिंगल भारत के प्राचीन गणितज्ञ और छन्दःसूत्रम् के रचयिता। इनका काल ४०० ईपू से २०० ईपू अनुमानित है। जनश्रुति के अनुसार यह पाणिनि के अनुज थे। छन्द:सूत्र में मेरु प्रस्तार (पास्कल त्रिभुज), द्विआधारी संख्या (binary numbers) और द्विपद प्रमेय (binomial theorem) मिलते हैं।
मिस्त्री

विभिन्न औजारों का प्रयोग करके किसी मशीनरी का निर्माण या मरम्मत करने वाले व्यक्ति को मिस्त्री या मेकैनिक कहते हैं।
केन्द्रीय खान योजना एवं डिजाइन संस्थान

इतिहास

सीएमपीडीआई की परिकल्पना मूल रूप से 1972 में की गई थी तथा संपूर्ण भारतीय खनन उद्योग, जो उस समय अल्प विकसित योजना प्रणाली पर कार्यरत था, के लिए एक छत के नीचे कार्य करने हेतु एक सर्व समावेशी योजना संगठन का प्रस्ताव पोलैण्ड के विशेषज्ञों के साथ एक युग्म, अध्ययन दल द्वारा दिया गया था। यह वह समय था जब भारत में आने वाले वर्षों में तीव्र औद्योगिक विकास की जरूरतों को पूरा करने हेतु ऊर्जा की तेजी से वृद्धि के लिए अवलम्बन उपलब्ध करने हेतु कोयला उद्योग का राष्ट्रीयकरण किया जा रहा था।
वर्ष 1973 के दिसम्बर माह में भारत सरकार ने सीएमपीडीआई की रचना से संबंधित प्रस्ताव को इसके क्रिया-कलापों की सीमा को राष्ट्रीयकृत कोयला उद्योग तक ही सीमित रखते हुए स्वीकृत किया क्योंकि उस समय वैज्ञानिक खनन की जरूरत कोयला खनन के क्षेत्र में सर्वाधिक थी।
वर्ष 1974 में सीएमपीडीआई सद्य स्थापित कोल माइन्स आथरिटी लिमिटेड (सीएमएएल) के एक प्रभाग के रूप में करने लगा तथा बीते समय के नेशनल कोल डेबलपमेंट कॉरपोरेशन (एनसीडीसी) का योजना खंड इसका नाभकीय क्षेत्र बन गया।
१ नवम्बर, 1975 के दिन कोल इंडिया की रचना हेतु सीएमएएल का विलय हो गया तथा सीएमपीडीआई अपने मेमोरेण्डम ऑफ़ एसोशियेसन के तहत घोषित कार्यक्षेत्र के साथ, जो कि मूल प्रस्ताव के अनुरूप ही है, सीआईएल के अन्तर्गत एक सार्वजनिक लिमिटेड कंपनी के रूप में प्रतिष्ठित हो गया।
बिश्वनाथ उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बिश्वनाथ उपजिला बांग्लादेश के पूर्वी सीमान्त में स्थित, सिलेट विभाग के सिलेट जिले में स्थित है।
२२९१ ईसा पूर्व

२२९१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२९१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कौइलाओ-निअरी नदी

कौइलाओ-निअरी नदी अफ्रीका महाद्वीप की एक प्रमुख नदी हैं।
आईसीसी विश्व क्रिकेट लीग डिवीजन चार 2018

फिक्स्चर

अप्रैल 2018 में अंतर्राष्ट्रीय क्रिकेट परिषद (आईसीसी) ने फिक्स्चर की पुष्टि की थी।
महमद प्रथम

महमद प्रथम (1381 – 26 मई 1421), महमद चलबी (उस्मानी तुर्कीयाई : چلبی محمد, "महान-जन्मे"), किरिश्जी (Kirişci यूनानी "किर्त्ज़ेस"/Kyrtzes से, मतलब: "जवान श्रीमन्त"), उस्मानिया साम्राज्य के सुल्तान और दूसरे संस्थापक थे। वे बायज़ीद प्रथम और दौलत ख़ातून के पुत्र थे।
अंकरे के युद्ध में बायज़ीद यिल्दरम की अमीर तैमूर के हाथों पराजय और उस्मानिया साम्राज्य के टुकड़ों में विभाजित होने के बाद महमद प्रथम ने अदरना (आद्रियानोपल) में तख़्त संभाला और राजधानी बुर्सा से अदरना स्थानांतरित करके साम्राज्य को समाप्त होने से बचाया और विद्रोहों को ख़त्म करने के साथ-साथ अल्बानिया समेत कई इलाक़ों पर विजय हासिल करके अपने साम्राज्य में सम्मिलित किए।
महमद प्रथम की उम्र निधन के वक़्त केवल 40 साल थी और उन्होंने सिर्फ़ 8 साल तक शासन किया। उनके मज़ार बुर्सा की हरी मस्जिद में स्थित है।
बुद्ध और नाचघर

बुद्ध और नाचघर हरिवंश राय बच्चन की एक कृति है।
भदावना

भदावना बहुत प्राचीन तीर्थ है जो ग्वलियर के पास उतीला ग्राम पन्चायत् के अन्तर्गत आने वले गुर्री गान्व के पास है |
टी एन शेषन

जीवनी

टी एन शेषन का जन्म केरल के पलक्कड़ जिले के तिरुनेलै नामक स्थान में हुआ था। उन्होने मद्रास के क्रिश्चियन कॉलेज से स्नातक परीक्षा उतीर्ण की। वहीं पर कुछ समय के लिये वे व्याख्याता (लेक्चरर) भी रहे। 
देश के इस दसवें मुख्य चुनाव आयुक्त का कार्यकाल 1990 से 96 तक था। शेषन को आजाद भारत के ऐसे नौकरशाह के रूप में याद किया जाएगा, जिसके पास मौलिक सोच थी और जो देश को भ्रष्टाचार और मुक्त करने की दिशा में विवादास्पद होने की हद तक जा सकते थे। उनके आलोचक उन्हें सनकी कहते थे, लेकिन भ्रष्टाचार मिटाने के लिए वह किसी के भी खिलाफ जाने का साहस रखते थे। देश के हर वाजिब वोटर के लिए मतदाता पहचान पत्र उन्हीं की पहल का नतीजा था। पद से मुक्त होने के बाद उन्होंने देशभक्त ट्रस्ट बनाया। वर्ष 1997 में उन्होंने राष्ट्रपति का चुनाव लड़ा, लेकिन के आर नारायणन से हार गए। उसके दो वर्ष बाद कांग्रेस के टिकट पर उन्होंने लालकृष्ण आडवाणी के खिलाफ चुनाव लड़ा, लेकिन उसमें भी पराजित हुए।

योगदान एवं प्रभाव

वर्ष 1990 में टीएन शेषन के मुख्य चुनाव आयुक्त बनने के पहले तक निर्वाचन आयोग की भूमिका से आम आदमी प्राय: अपरिचित था लेकिन शेषन ने इसे जनता के दरवाजे पर ला खड़ा किया। इससे जनता की उम्मीदें और बढ़ीं। इसे और गतिशील और पारदर्शी बनाने के लिए इसका स्वरूप बदलने की जरूरत महसूस की गई और इसे बदला भी गया। आयोग कई तरह के आरोपों से भी घिरता रहा लेकिन उस समस्या का भी हल ढूंढा गया। 
टी एन शेषन ने भारत के भूत एवं भविष्य से सम्बन्धित एक पुस्तक लिखी जो बहुत लोकप्रिय हुई।
भयानक रस

भयानक रस नौ रसों में से एक रस है। भानुदत्त के अनुसार, ‘भय का परिपोष’ अथवा ‘सम्पूर्ण इन्द्रियों का विक्षोभ’ भयानक रस है। भयोत्पादक वस्तुओं को देखने या सुनने से अथवा शत्रु इत्यादि के विद्रोहपूर्ण आचरण की स्थिति में भयानक रस उद्भुत होता है। हिन्दी के आचार्य सोमनाथ ने ‘रसपीयूषनिधि’ में भयानक रस की निम्न परिभाषा दी है-
‘सुनि कवित्त में व्यंगि भय जब ही परगट होय। तहीं भयानक रस बरनि कहै सबै कवि लोय’।
उदाहरण-
एक और अजगरहि लखी एक और मृगराय.
बिकल बटोही बीच ही पर्यो मूरछा खाए. (भयानक उदाहरण) इसके शेर और अजगर इसके आलंबन है.
धौलीनाग मंदिर

धौलीनाग मंदिर उत्तराखण्ड राज्य के बागेश्वर जनपद में धौलीनाग देवता को समर्पित एक पुराना मंदिर है। धौलीनाग मंदिर विजयपुर के पास एक पहाड़ी के शीर्ष पर स्थित है। धौलीनाग मंदिर मे रोजाना पूजा होती है और कुछ खास दिनों मे बहुत भीड़-भाड़ होती है, मुख्य रूप से नवरात्रि के दौरान तो यह भक्तों से भरा रहता है। प्रत्येक नाग पंचमी को मंदिर में मेला लगता है। नवंबर २०१६ में उत्तराखण्ड के तत्कालीन मुख्यमंत्री, हरीश रावत ने इस मंदिर को गंगोलीहाट के महाकाली मंदिर और पाताल भुवनेश्वर से पर्यटन सर्किट द्वारा जोड़ने की घोषणा की थी।

पंचमी मेला

पंचमी मेला यहां का एक बहुत प्रसिद्ध और पुराना त्योहार है, जिसमें कांडा-कमस्यार के २२ गांवों के लोगों के अलावा बड़ी संख्या में बाहर से भी लोग आते हैं। लोक मान्यता है कि जब धौलीनाग भगवान इस पहाड़ी में आए तो उन्होंने ग्रामीणों को आवाज देकर अपने पास बुलाया था। आवाज सुनकर रात में ही धपोलासेरा के धपोला लोग २२ हाथ लंबी चीड़ के छिलके से बनी जलती मशाल को हाथ में लेकर मंदिर क्षेत्र में पहुंचे तो वहां पंचमी के नवरात्र पर्व पर एक दिव्यशिला मिली, जिसे उन्होंने शिला को शक्ति रूप में स्थापित कर दिया। तब से ही प्रत्येक वर्ष पंचमी मेला मनाया जाता है। इस मेले के लिए धपोलासेरा के भूल जाति के लोग चीड़ के छिलके की मशाल तैयार करते हैं, जिसे लेकर धपोला लोग गाजे बाजे के साथ मंदिर के लिए निकलते हैं। मंदिर परिसर से कुछ दूरी पर स्थित भगवती मंदिर के पास पहुँचने पर वे पोखरी के चंदोला लोगाें का इंतजार करते हैं, जिनके साथ देव डांगर भी अवतरित होकर गाजे बाजे के साथ मंदिर पहुंचते हैं। यहां से दोनों दल जयकारा करते हुए मंदिर की परिक्रमा करते हैं, और फिर जलती मशाल को मंदिर के सामने रख कर वहां रात्रि भर सांस्कृतिक आयोजन चलते हैं।

आवागमन

धौलीनाग मंदिर विजयपुर के पास एक पहाड़ी के शीर्ष पर स्थित है। मंदिर विजयपुर से पैदल दूरी पर है लेकिन छोटी गाड़ियों के लिए, सड़क मार्ग भी बना है। इसके अतिरिक्त बिगुल की तरफ से भी मंदिर के लिए एक पैदल रास्ता है, जिसे मोटर मार्ग में बदला जा रहा है। पोखरी, खांतोली ग्रामों की ओर से भी जंगलों से होकर एक कच्चा रास्ता आता है, जिसपर बंजायण, मूलनारायण इत्यादि देवों को समर्पित मंदिर स्थित हैं।
गोपालगंज

इतिहास

वैदिक स्रोतों के मुताबिक आर्यों की विदेह शाखा ने अग्नि के संरक्षण में सरस्वती तट से पूरब में सदानीरा (गंडक) की ओर प्रस्थान किया। अग्नि ने उन्हे गंडक के पास अपने राज्य की स्थापना के लिए कहा जो विदेह कहलाया। आर्यों की एक शाखा सारन में बस गया। महाजनपद काल में यह प्रदेश कोशल गणराज्य का अंग बना। इसके पश्चात यह शक्तिशाली मगध के मौर्य, कण्व और गुप्त शासकों के महान साम्राज्य का हिस्सा रहा। सारन में मिले साक्ष्य यह साबित करते हैं कि लगभग ३००० ईसा पूर्व में भी इस हिस्से में आबादी कायम थी। संभव है कि आर्यों के यहाँ आनेपर सत्ता संघर्ष हुआ हो। १३ वीं सदी में मुसलमान शासक ने इस क्षेत्र पर अपना कब्जा किया लेकिन इसके पूर्व चेरों साम्राज्य के राजा काफी समय यहाँ अपनी सत्ता तक कायम रखने में सक्षम रहे। शोरे के व्यापार के चलते सबसे पहले डचों का यहाँ आगमन हुआ लेकिन बक्सर युद्ध के बाद १७६५ में अंग्रेजों ने यहाँ अपना आधिपत्य कायम कर लिया। स्वतंत्रता आन्दोलन के दौरान गोपालगंज की भूमि आजादी की माँग के नारों के बीच उथल-पुथल भरा रहा। २ अक्टुबर १९७२ को यह सारन से अलग स्वतंत्र जिला बना।

कृषि एवं उद्योग

गोपालगंज जिला एक समतल एवं उपजाऊ भूक्षेत्र है। गंडक नहर एवं इससे निकलने वाली वितरिकाएँ सिंचाई का मुख्य स्रोत है। चावल, गेहूँ, ईंख तथा मूंगफली जिले की प्रमुख फसलें हैं। चावल एवं रोटी ही लोगों का मुख्य भोजन है। गोपालगंज में कृषि आधरित उद्योग विकसित हुए हैं जिसमे चीनी मिल तथा दाल मिल के अलावे कुटीर उद्योग प्रमुख है। वर्तमान में ५ बड़े तथा ३० लघु उद्योग इकाईयाँ कार्यरत हैं। गोपालगंज, सिधवलिया, सासामुसा एवं हथुवा प्रमुख औद्योगिक केंद्र है।
यी (लोलो) भाषा

यह विश्व की एक प्रमुख भाषा है।
कैल्सियम हाइड्राइड

कैल्सियम हाइड्राइड एक अकार्बनिक यौगिक है।
टंट्या भील

टंट्या भील का नाम सबसे बड़े व्यक्ति के रुप मे लिया जाता है । आज भी बहुत आदिवासी घरो मे टंट्या भील कि पुजा कि जाती है,कहा जाता है कि टंट्या भील को सभी जानवरो कि भाषा आती थी, टंट्या भील के आदिवासीयों ने देवता कि तरह माना था, आदिवासी जन आज भी कहते है,कि टंट्या भील को अलओकिक शक्ति प्राप्त थी, इन्ही शक्तियों के सहारे टंट्या भील एक ही समय 1700 गाँवो मे ग्राम सभा लिया करते थे,इन्ही शक्तियो के कारण अंग्रेजों के 2000 सैनिको के द्वारा भी टंट्या भील  कोई पकड़ नही पाता था । टंट्या भील  देखते ही देखते अंग्रेजों के आँखो के साम्नने से ओझल हो जाते थे। कहा जाता है, कि टंट्या भील  लाखो आदिवासी झगड़ो को ग्रामसभा मे ही हल किया कर देते थे,टंट्या भील          
में जाँबाजी का अमिट अध्याय बन चुके आदि विद्रोही टंट्या भील अंग्रेजी दमन को ध्वस्त करने वाली जिद तथा संघर्ष की मिसाल है। टंट्या भील के शौर्य की छबियां वर्ष 1857 के बाद उभरीं। जननायक टंट्या ने ब्रिटिश हुकूमत द्वारा ग्रामीण जनता के शोषण और उनके मौलिक अधिकारों के साथ हो रहे अन्याय-अत्याचार की खिलाफत की। दिलचस्प पहलू यह है कि स्वयं प्रताड़ित अंग्रेजों की सत्ता ने जननायक टंट्या को “इण्डियन रॉबिनहुड’’ का खिताब दिया। मध्यप्रदेश के  जननायक टंट्या भील को वर्ष 1889 में फाँसी दे दी गई।

अन्य महत्वपूर्ण

एकलव्य
राणा पूंजा
राजा मांडलिक
राजा धन्ना भील
राजा कोटिया भील
राजा बांसिया भील
राजा डुंगरीया भील
मनसुख भाई वसावा
दिवालीबेन भील
कृशण भिल
माहेश्वरी महासभा (जागतिक)

माहेश्वरी महासभा (जागतिक) एक माहेश्वरी संगठन है।
मर्केल सेल पोलियोमावाइरस

मर्केल सेल पोलियोमावाइरस एक विषाणु है।
शेनझोऊ-८

शेनझोऊ-८ चीन का एक मानवरहित अंतरिक्ष यान था जिसे 1 नवंबर 2011 को गोबी मरुस्थल में स्थित जियूकन उपग्रह प्रक्षेपण केंद्र से सफलता पूर्वक प्रक्षेपित किया।
मार्लोन सैम्युल्स

मार्लोन सैम्युल्स (अंग्रेजी :Marlon Nathaniel Samuels) (जन्म ;०५ फरवरी १९८१) एक जमैकन क्रिकेट खिलाड़ी है जो अंतर्राष्ट्रीय स्तर पर वेस्टइंडीज क्रिकेट टीम के लिए खेलते  है। ये दाईनें हाथ के मध्यम क्रम के बल्लेबाज है साथ ही स्पिन गेंदबाज भी है। इन्होंने सन् २००० में टेस्ट क्रिकेट की शुरुआत की थी जबकि एक दिवसीय अंतर्राष्ट्रीय क्रिकेट की शुरुआत भी  २००० में की थी।
ओलेक्जेंडर तुर्चिनोव

शिक्षा एवं करियर

ओलेक्जेंडर तुर्चिनोव का जन्म 31 मार्च 1964 को डिंप्रोपेट्रोवस्क, निप्रॉपेट्रोस, सोवियत संघ (अबयूक्रेन) में हुआ था। उन्होने 1986 में निप्रॉपेट्रोस मैटलर्जिकल संस्थान से स्नातक की शिक्षा ग्रहण की, तत्पश्चात उन्होने 1987 से 1990 तक क्र्यवोरिज़्हस्टल में काम किया, जहां वे कम्युनिस्ट यूथ लीग के आंदोलन और प्रचार प्रभाग की समिति के प्रमुख के रूप में जुड़े रहे। 1993 में वे औपचारिक रूप से प्रधानमंत्री कुचमा के आर्थिक सलाहकार नियुक्त किए गए। दिसंबर 1993 में उन्होने उद्योगपति और उद्यमियों की यूक्रेनी संघ की स्थापना की और वे इसके उपाध्यक्ष बने। 1994 में वे अपने एक व्यापार सहयोगी पाव्लो लीजारेंको के साथ मिलकर हरोमडा राजनीतिक पार्टी बनाई। जनवरी 1994 में वे यूक्रेन नेशनल एकेडमी ऑफ साइंस लेबॉरेटरी ऑफ शैडो इकोनोमी रिसर्च के प्रमुख बनाए गए जहां उन्होने मार्च 1998 तक यूक्रेन के आर्थिक सुधार संस्थान के निदेशक का दायित्व सँभाला।

राजनीतिक जीवन

1998 के हारोमड़ा राजनीतिक पार्टी की ओर से संसदीय चुनाव में वे यूक्रेनियन संसद के लिए पहली बार चुने गए, किन्तु पाव्लो लजारेंको के घोटाले उजागर होने के बाद उन्होने मई 1999 में 
गुट और पार्टी दोनों छोड़ दिया। वे ब्यूट की ओर से 2002 और 2006 में पुन: यूक्रेनियन संसद के लिए चुने गए। 4 फ़रवरी 2005 को उन्हे यूक्रेन की सुरक्षा सेवा का पहला नागरिक प्रमुख नियुक्त किया गया।2008 में वे यूलिया ट्य्मोशेंको ब्लॉक और आवर यूक्रेन पीपुल्स सेल्फ डिफेंस ब्लॉक उम्मीदवार बने।2008 में कीव के मेयर चुनाव में 218,600 वोट (कुल मतदान का 19.13%) के साथ वे दूसरे स्थान पर रहे।
4 मार्च 2010 को, सेकेंड ट्यमेशेंको सरकार के पतन के बाद पूर्व प्रधानमंत्री यूलिया ट्य्मोशेंको ने अपने पद से इस्तीफा दे दिया। तत्पश्चात एक नई सरकार के गठन तक के लिए तुर्चिनोव को कार्यवाहक प्रधानमंत्री बनाया गया। 11 मार्च 2010 को यूक्रेन में नई निर्वाचित सरकार का गठन हुआ और माइकोला अजारोव प्रधानमंत्री बनाए गए। 
2012 में वे फादरलैंड संसदीय क्षेत्र से पुन: निर्वाचित हुये। 22 फ़रवरी 2013 को उन्हें संसद का अध्यक्ष चुना गया। 23 फ़रवरी 2014 को यूक्रेन के तात्कालिन राष्ट्रपति विक्टर यानुकोविच के ऊपर महाभियोग लगाए जाने के बाद यूक्रेन की संसद ने तुर्चिनोव को अस्थायी रूप से राष्ट्रपति के कार्यो की जिम्मेदारी सौंप दी। उन्हें विपक्ष की नेता व यूक्रेन की पूर्व प्रधानमंत्री यूलिया तेमोशेंको का विश्वासपात्र माना जाता है।

अन्य गतिविधियाँ

2004 में उनकी एक किताब "इल्यूशन ऑफ फियर" प्रकाशित हुई। 2005 में उन्होने उसी नाम से उस किताब पर आधारित एक फिल्म की पटकथा लिखी। यह फिल्म यूक्रेन में वर्ष 2008 में प्रदर्शित हुई और इस फिल्म के लिए उन्हें सर्वश्रेष्ठ विदेशी भाषा फिल्म के लिए अकादमी पुरस्कार प्राप्त हुआ।

व्यक्तिगत जीवन

उसकी पत्नी हना तुर्चिनोवा राष्ट्रीय शैक्षणिक ड्रागोमनोव विश्वविद्यालय में विदेशी भाषा के प्रमुख है। उनके एक पुत्र है, जिनका जन्म 1994 में हुआ।
सलमा अख़्तर

परिचय

अख़्तर की पैदाइश को कुश्तिया गाँव, बांग्लादेश में हुई। वे लालन के गानों को गाती है। उसने संगीत में कोई औपचारिक शिक्षा या पढ़ाई नहीं की। अख़्तर ने 2011 में शिबली सदिक़ से शादी की। उनकी बेटी, स्नेहा, की पैदाइश को जनवरी 1, 2012 पर हुई थी।
प्रताप लहरी

प्रसिद्ध साहित्यकार प्रतापनारायण मिश्र की पुस्तक